Prijava strokovnega prispevka za

X. mednarodno konferenco gledališke pedagogike

**USTVARJALNI, INOVATIVNI IN VKLJUČUJOČI**

Vabimo vas, da s svojim strokovnim prispevkom sodelujete na X. mednarodni konferenci gledališke pedagogike USTVARIJALNI, INOVATIVNI IN VKLJUČUJOČI.

**Vsebinski napotki za pripravo prispevka**

Prijavljeni prispevki morajo temeljiti na gledališki pedagogiki in biti povezani z eno od tem konference:

* VKLJUČUJOČE UČENJE
* IZZIVI DIGITALIZACIJE
* ZELENA IGRA

Prispevki lahko temeljijo na vašem primeru dobre prakse, ki pa naj v tem primeru služi le kot izhodišče. Prispevki, ki bodo projekt zgolj opisali in ga ne bodo problematizirali, bodo zavrnjeni.

Priporočena vsebinska struktura prispevka:

1. Razlogi, problemi
2. Teoretično ozadje
3. Implementacija
4. Rezultati
5. Razprava, zaključki.

**Tehnični napotki za pripravo prispevka:**

Vsak prispevek mora vsebovati:

1. **Ime in priimek avtorja**
2. **Naziv organizacije (neobvezno)**
3. **E-pošto**
4. **Naslov besedila v slovenščini** do 70 znakov
5. **Naslov besedila v angleščini** do 70 znakov
6. **Kratek povzetek v slovenskem jeziku** (do 1000 znakov s presledki)
7. **5 ključnih besed** v **slovenščini**
8. **Kratek povzetek v angleškem jeziku** (do 1000 znakov s presledki)
9. **5 ključnih besed** v **angleščini**
10. **Besedilo** (3–5 strani oz. do **največ 15.000 znakov** s presledki, vključno z literaturo in opombami) Besedilo naj bo napisano v **slovenščini**.

Prispevek lahko vsebuje tabele in grafe, **fotografij in referenc ne bomo objavljali.**

Prispevki morajo biti **lektorirani**.

**Seznam literature** naj bo urejen po abecednem vrstnem redu in naj vsebuje zgolj literaturo, ki je navedena v besedilu.

Literaturo navajajte kot je navedeno v primerih spodaj:

* **Monografske publikacije in zborniki:**

BRAČIČ, Stojan, FIX, Ulla, GREULE, Albrecht (2011): *Textgrammatik, Textsemantik, Textstilistik: ein textlinguistisches Repetitorium*. Ljubljana: Znanstvena založba Filozofske fakultete.

MLACEK, Jozef, ĎURČO, Peter (ur.) (2003): *Frazeologickéštúdie III*. Bratislava: Stimul – Centruminformatiky a vzdelávania FF UK Bratislava.

* **Deli monografskih publikacij ter članki iz zbornikov in revij:**

BRAČIČ, Stojan (2013): „Deutsche Syntax für nicht-muttersprachliche Germanistikstudenten.“ *Zeitschrift des Verbandes polnischer Germanisten*, 2. 203‒215.

* **Doktorska, magistrska ali diplomska dela:**

GABER, Mateja (2015): *Podoba Waltherja von der Vogelweideja v fiktivnih biografijah od 19. do 21. stoletja.* Doktorska disertacija. Ljubljana: Filozofska fakulteta.

* **Spletne strani:**

VRBINC, Alenka/VRBINC, Marjeta (2011): *The retrieval of data on the basis of part-of-speech labelling*. <http://www.degruyter.com/view/j/psicl.2011.47.issue-3/psicl-2011-0031/psicl-2011-0031.xml>. (Citirano: 6. 9. 2013)

**Prijava, roki za oddajo in izbor**

Vsak avtor lahko sodeluje samo z enim strokovnim prispevkom.

Rok oddaje lektoriranih prispevkov: **5. januar 2023**.

Celotni prispevki bodo objavljeni v zborniku X mednarodne konference gledališke pedagogike USTVARIJALNI; INOVATIVNI IN VKLJUČUJOČI.